দীপু মনি

দীপু মনি (জন্ম: ৮ ডিসেম্বর ১৯৬৫) একজন বাংলাদেশী রাজনীতিবিদ, সাবেক বাংলাদেশ সরকারের সমাজকল্যাণ মন্ত্রী এবং সাবেক পররাষ্ট্রমন্ত্রী ও শিক্ষামন্ত্রী। তিনি বাংলাদেশের প্রথম নারী পররাষ্ট্রমন্ত্রী ও প্রথম নারী শিক্ষামন্ত্রী হিসেবে পরিচিতি পান। ২০০৮ সাল থেকে তিনি চাঁদপুর-৩ আসনের সংসদ সদস্য হিসেবে দায়িত্ব পালন করেছেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান। দীপু মনি ১৯৬৫ সালের ৮ ডিসেম্বর চাঁদপুর সদর উপজেলার রামপুর ইউনিয়নের কামরাঙ্গা গ্রামে জন্মগ্রহণ করেন। তার পিতা একুশে পদক বিজয়ী ভাষা আন্দোলন কর্মী ও রাজনীতিবিদ এম.এ ওয়াদুদ। মাতা রহিমা ওয়াদুদ ছিলেন শিক্ষিকা। তার ২ ভাইবোনের মধ্যে একমাত্র ভাই জে আর ওয়াদুদ টিপু একজন চিকিৎসক। দীপু মনি হলিক্রস কলেজ থেকে এইচএসসি পাস করেন। তিনি ঢাকা মেডিকেল কলেজ থেকে এমবিবিএস এবং বাংলাদেশ জাতীয় বিশ্ববিদ্যালয় হতে এলএলবি পড়েন। এমবিবিএস ডিগ্রি লাভের পর মার্কিন যুক্তরাষ্ট্রের জনস হপকিন্স বিশ্ববিদ্যালয়ের স্কুল অব পাবলিক হেলথ থেকে এমপিএইচ ডিগ্রি অর্জন করেন। এছাড়া তিনি লন্ডন বিশ্ববিদ্যালয় থেকে আইন বিষয়ে মাস্টার্স ডিগ্রি ও হার্ভার্ড বিশ্ববিদ্যালয় থেকে সমঝোতা ও দ্বন্দ্ব নিরসন এর ওপর একটি কোর্স সম্পন্ন করেন।[তথ্যসূত্র প্রয়োজন] বাংলাদেশ সুপ্রীম কোর্টের এ্যাডভোকেট তৌফিক নাওয়াজ দীপু মনি'র স্বামী। তিনি আন্তর্জাতিক একটি ল’ফার্মের প্রধান। তিনি ‘আলাপ’ এর একজন শিল্পী। তাদের দু’সন্তান রয়েছে। পুত্র তওকীর রাশাদ নাওয়াজ ও কন্যা তানি দীপাভলী নাওয়াজ। দীপু মনি বাংলাদেশ সুপ্রিম কোর্টের একজন আইনজীবী। দীপু মনি ২০০৮ সালের নবম জাতীয় সংসদ নির্বাচনে আওয়ামী লীগের প্রার্থী হিসেবে চাঁদপুর-৩ আসনের সংসদ সদস্য নির্বাচিত হন। একই সাথে শেখ হাসিনার মন্ত্রিসভার বাংলাদেশের প্রথম মহিলা পররাষ্ট্রমন্ত্রী হিসেবে নিয়োগ পান। তিনি ২০১৪ সালের দশম জাতীয় সংসদ নির্বাচনেও আওয়ামী লীগের প্রার্থী হিসেবে চাঁদপুর-৩ আসনের সংসদ সদস্য নির্বাচিত হন। একই সাথে পররাষ্ট্র মন্ত্রণালয় বিষয়ক সংসদীয় স্থায়ী কমিটির সভাপতি ছিলেন। ২০১৬ সালে অনুষ্ঠিত আওয়ামী লীগের ২০তম কাউন্সিলে যুগ্মসাধারণ সম্পাদক হিসেবে মনোনীত হন। ২০১৮ সালের একাদশ জাতীয় সংসদ নির্বাচনে তিনি আওয়ামী লীগের প্রার্থী হিসেবে চাঁদপুর-৩ আসনের সংসদ সদস্য নির্বাচিত হন। একই সাথে শিক্ষামন্ত্রী হিসেবে নিয়োগ পান। তিনি বাংলাদেশের প্রথম নারী শিক্ষামন্ত্রী। এছাড়া তিনি এশিয়ান ইউনিভার্সিটি ফর উইমেন এর ট্রাস্টি বোর্ডের চেয়ারপার্সন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য ও সমাজকল্যাণ মন্ত্রীর পদ হারান। পররাষ্ট্রমন্ত্রী হিসেবে দীপু মনি তার ঘন ঘন বিদেশ সফরের কারণে বিভিন্ন সংবাদ মাধ্যমে ব্যাপক সমালোচিত হন। কিছু সংবাদ প্রতিবেদন অনুসারে, তিনি সাড়ে চার বছরে ১৮৭ বার বিদেশ সফর এবং ৬০০ দিন বিদেশ অবস্থান করেছেন।  জবাবে, তিনি বলেছিলেন যে তিনি প্রতিবারই প্রধানমন্ত্রীর সম্মতিতে বিদেশে গেছেন, যিনি প্রতিটি সফরের ভালো-মন্দ বিবেচনা করে তাকে অনুমোদন দিয়েছেন। তিনি রাষ্ট্রপতি ও প্রধানমন্ত্রীর সাথে ৩৬টি সহ ১১৪টি বিদেশী সফর করেছেন এবং দাবি করেছেন যে তার দ্বিপাক্ষিক সফরের সংখ্যা ১৭টি নয়, ৬২টি ছিল। চাঁদপুর বিজ্ঞান ও প্রযুক্তি বিশ্ববিদ্যালয়ের ভূমি অধিগ্রহণকে কেন্দ্র করে দীপু মনির পরিবারের সদস্যদের প্রস্তাবিত জমির দাম কয়েকগুণ বেশি দেখিয়ে ৩৫৯ কোটি টাকা বাড়তি আদায়ে ‘কারসাজির’ অভিযোগে তিনি সংবাদ মাধ্যমে ও সোশ্যাল মিডিয়ায় ব্যাপক সমালোচিত হন। দীপু মনি এই অভিযোগ অস্বীকার করেন। ১৯ আগস্ট ২০২৪ সালে দীপু মনিকে ঢাকার বারিধারা ডিওএইচএস এলাকা থেকে ঢাকা মহানগর গোয়েন্দা পুলিশ (ডিবি) গ্রেফতার করে। ২০২৪ সালের অসহযোগ আন্দোলনে সরকারি মদদে হত্যাকাণ্ড ও নাশকতার বিভিন্ন ঘটনায় তার বিরুদ্ধে চাঁদপুর ও ঢাকায় বেশ কয়েকটি মামলা দায়ের করা হয়। গ্রেফতারের পর তাকে মিন্টো রোডের ডিবি কার্যালয়ে নিয়ে যাওয়া হয় এবং ১৩ আগস্ট ঢাকার মোহাম্মদপুর থানার দায়ের করা একটি হত্যা মামলায় দীপু মনিকে গ্রেফতার দেখানো হয়। মাদার তেরেসা আন্তর্জাতিক পুরস্কার। "Constituency 262_10th_Bn"। বাংলাদেশ জাতীয় সংসদ (ইংরেজি ভাষায়)। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৬-১২-২৩।  "সাবেক মন্ত্রী / উপদেষ্টাবৃন্দ"। বাংলাদেশ জাতীয় তথ্য বাতায়ন। সংগ্রহের তারিখ ৭ সেপ্টেম্বর ২০২১।  "জাতীয় সংসদ বিলুপ্ত ঘোষণা"। দৈনিক জনকণ্ঠ। সংগ্রহের তারিখ ২০২৪-০৮-০৬।  "সেই শিক্ষিকার মেয়েই আজ দেশের প্রথম নারী শিক্ষামন্ত্রী"। বাংলাদেশ টুডে। ২০২০-০৫-০৪ তারিখে মূল থেকে আর্কাইভ করা। সংগ্রহের তারিখ ২০১৯-১২-০৭।  "চাঁদপুরে আনন্দের বন্যা 'দীপু আপা শিক্ষামন্ত্রী হয়েছেন' এ কথা সবার মুখে মুখে"। দৈনিক যুগান্তর। ৭ জানুয়ারি ২০১৯। ৩০ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০২২।  পাউডার, জ্যাকি। "Public Health Travels in South Asia - Departments - Johns Hopkins Public Health Magazine" (ইংরেজি ভাষায়)। ২০১৬-০৫-৩১ তারিখে মূল থেকে আর্কাইভ করা। সংগ্রহের তারিখ ২০১৬-০৪-১২।  "Dipu Moni"। opinion.bdnews24.com। ২০১৬-০৪-২৪ তারিখে মূল থেকে আর্কাইভ করা। সংগ্রহের তারিখ ২০১৬-০৪-১২।  "HC summons Dipu Moni's husband"। The Daily Star। সংগ্রহের তারিখ ২০১৬-০৪-১২।  "আইন পেশার ৯ জন মন্ত্রিপরিষদে"। jagonews24.com। সংগ্রহের তারিখ ২০২৩-০২-০৫।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২২-০১-৩০।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  দৈনিক কালের কন্ঠ "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "প্রধানমন্ত্রীর হাতে ৬ মন্ত্রণালয়"। প্রথম আলো। সংগ্রহের তারিখ ২০১৯-০১-০৬।  "ভারতের একটি অচল বইয়ের ছবি দিয়ে অপপ্রচার চালানো হচ্ছে: শিক্ষামন্ত্রী"। আজকের পত্রিকা। সংগ্রহের তারিখ ২০২৩-০২-০৫।  "Foreign Trips, Dipu Moni blasts media reports"। দ্য ডেইলি স্টার (ইংরেজি ভাষায়)। ২২ জুলাই ২০১৩। সংগ্রহের তারিখ ৩০ জানুয়ারি ২০২২।  ঢাকা, মোহাম্মদ মোস্তফা (২৭ জানুয়ারি ২০২২)। "চাঁদপুর বিজ্ঞান ও প্রযুক্তি বিশ্ববিদ্যালয়, মন্ত্রী–ঘনিষ্ঠদের দুর্নীতির জাল"। দৈনিক প্রথম আলো। ৩০ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০২২।  "চাঁদপুর বিশ্ববিদ্যালয়ের জমি অধিগ্রহণ: দুর্নীতির অভিযোগ অস্বীকার, তদন্তও চান শিক্ষামন্ত্রী"। বিডিনিউজ টোয়েন্টিফোর ডটকম। ২৭ জানুয়ারি ২০২২। ৩০ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০২২।  "জমি অধিগ্রহণের সঙ্গে আমার বা পরিবারের সম্পর্ক নেই: দীপু মনি"। দৈনিক কালের কণ্ঠ। ২৭ জানুয়ারি ২০২২। ৩০ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০২২।  bdnews24.com। "এবার দীপু মনি গ্রেপ্তার"। বারিধারা থেকে গ্রেপ্তার দীপু মনি (ইংরেজি ভাষায়)। সংগ্রহের তারিখ ২০২৪-০৮-২৫।  "এইউডাব্লিও এর নতুন সভাপতি ড. দিপু মনি"। দ্যা ডেইলি স্টার। সংগ্রহের তারিখ ২০১৬-০৪-১২।  উইকিমিডিয়া কমন্সে দীপু মনি সংক্রান্ত মিডিয়া রয়েছে।